Diari Oficial de la Generalitat Valenciana


Sumari del DOGV 7614, del 14-09-2015 (2015/7440)

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, l'etapa o el nivell educatiu per al qual va ser autoritzat, al centre privat d'Educació Infantil, Primària i Secundària Hermes Sociedad Cooperativa Valenciana, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7614

Data del DOGV
:   14-09-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7440


Data del document
:   02-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * València
    * centre d'ensenyament

RESOLUCIÓ de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, l'etapa o el nivell educatiu per al qual va ser autoritzat, al centre privat d'Educació Infantil, Primària i Secundària Hermes Sociedad Cooperativa Valenciana, de València. [2015/7440]  
L'expedient ha sigut iniciat a instàncies del representant de la titularitat del centre privat d'Educació Infantil, Primària i Secundària Hermes Sociedad Cooperativa Valenciana, de València, amb número de codi 78784352, que sol·licita l'autorització de la Formació Professional Bàsica.  
Vist l'informe favorable de la Direcció General de Centres i Personal Docent de 3 de juliol de 2015, respecte a l'adequació de les instal·lacions proposades, quant a espais educatius.  
Vista la proposta favorable de la direcció territorial competent en matèria educativa, que inclou l'informe favorable de la unitat tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 132/2010, de 12 de febrer, pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària (BOE 12.03.2010); el Reial Decret 127/2014, de 28 de febrer, pel qual es regulen aspectes específics de la Formació Professional Bàsica de les ensenyances de Formació Professional del sistema educatiu, s'aproven catorze títols professionals bàsics i se'n fixen els currículums bàsics (BOE 05.03.2014), i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 09.04.1992), modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de 25 d'agost de 2015, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, que determina les conselleries en què s'organitza l'Administració de la Generalitat, i del Decret 8/2015, de 29 de juny, del president de la Generalitat, en què es nomenen vicepresidenta, consellers, secretària i portaveu del Consell, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
Codi: 27782899.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Hermes Sociedad Cooperativa Valenciana.  
Titular: Colegio Hermes-Valentia Gaia, Cooperativa Valenciana.  
Adreça: c/ Dibuixant Manuel Gago, 10  
Localitat: València (46048).  
Província: València.  
Modificació que s'autoritza:  
Autorització de la Formació Professional Bàsica.  
Família: Imatge Personal.  
Un cicle (1r i 2n curs) de Perruqueria i Estètica, amb 20 llocs escolars per curs, que s'imparteix en torn de vesprada.  
Es manté la resta de la composició del centre.  
  
Segon  
El centre haurà de completar davant de la direcció territorial corresponent la relació del professorat i les titulacions adequades a les ensenyances que s'autoritzen, perquè s'aproven abans de l'inici de les activitats educatives, amb un informe previ favorable de la Inspecció educativa.  
  
Tercer  
Quant a la modificació de convenis o de concerts educatius subscrits amb el centre, caldrà ajustar-se a l'article 35 de l'Orde 7/2013, de 30 de gener, de la Conselleria d'Educació, Investigació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o de concerts educatius i la renovació, la pròrroga o la modificació d'aquests, i s'aproven els models de documents administratius en què s'han de formalitzar els convenis o els concerts esmentats (DOCV 6955, 31.01.2013).  
  
Quart  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Cinqué  
Aquesta resolució tindrà efectes des de la data en què es dicta; no obstant això, els efectes acadèmics s'entenen referits al curs escolar 2015-2016.  
  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes des de l'endemà de notificar-se.  
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de notificar-se.  
Per als interessats que no siguen objecte de notificació, els terminis començaran a comptar de l'endemà des ser publicada en el Diari Oficial de la Comunitat Valenciana.  
  
València, 2 de setembre de 2015.- El conseller d'Educació, Investigació, Cultura i Esport: Vicent Marzà Ibáñez.